als_Latn bos_Latn dik_Latn
Finalja e madhe e Gjermani – Argjentine do te mbahet mend veç te tjerash edhe për faktin se per here te pare nje lojtar me origjine shqiptare u shpall kampion bote. Fjala është per mbrojtësin e Gjermanisë, shkodran Mustafi, djaloshin 22-vjeçar me origjine nga Gostivari, i cili dje mori medaljen e arte dhe ngriti kupën e botes. Vete Mustafi shfaqet me flamurin shqiptar ne stadium dhe pas ndeshjes, me kupën e botes mes duarve te kryqëzuara ne shenjen e shqiponjës. Jo vetëm kaq: Mustafi ka bere dhe një selfie me kancelaren Merkel. Kjo e fundit ka sjelle te tjera momente pikante ne finale: siç premtoi ne ndeshjen e pare te Gjermanisë ne botëror përball Portugalisë, Merkel u rikthye për finalen. “Xhaketa e kuqe e Berlinit”, siç konsiderohet Merkel, duket se është nje ogur fatsjellës për “panzerat”, te cilëve u ka bere shoqëri edhe ne dhomat zhveshjes. Ndërkohe, krahas saj, spektaklin nga shkallet e stadiumit e ka ndjekur dhe presidenti rus Putin. Mesi u shpall lojtari me i mire i eventit, por legjenda e Argjentines, Maradona, e ka thumbuar duke lëne te kuptohet se i dhanë diçka qe nuk e meritonte. Ndërsa tekniku gjerman Joakim Lev zbuloi se ne nisje i ka thëne Mario Getzes: Trego se je me i mire se mesi dhe fito kupën e botes. Fitorja e Gjermanisë duket se la ne hije një zhvillim te rendesishem për ekipin brazilian. Tekniku Luis Filipe Skolari u tërhoq nga drejtimi i kombëtares pas mbylljes se turpshme te botërorit, si vend pritës. Botërori ka marre edhe komente te shumta nga politikanet ne Tirane. Kryeministri Rama me një status ne Twitter e ka quajtur triumfin e gjermaneve si fitore te skuadrës, strategjisë dhe disiplinës. Ndërsa ish-kryeministri Berisha ka shkruar ne Facebook se gjermanet morën një fitore te merituar.
als_Latn